

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XII/2016

**Dňa:** 18.02.2016

**K bodu programu:** **č. 15**

**Názov materiálu: Schválenie výšky členského príspevku Mesta Stará Ľubovňa ako člena OOCR Severný Spiš – Pieniny**

**Materiál obsahuje**: Uznesenie MsR

Návrh uznesenia

Dôvodová správa

**Materiál vypracoval**

**a predkladá:** Ing. Aleš Solár

prednosta MsÚ

**Podpis: \_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál p r e r o k o v a n ý**

* na zasadnutí Mestskej rady dňa 09.02.2016

Prijaté uznesenie:

Mestská rada v Starej Ľubovni po prerokovaní predloženého materiálu

**o d p o r ú č a  MsZ**

schváliť členský príspevok Mesta Stará Ľubovňa ako člena Oblastnej organizácie cestovného ruchu Severný Spiš – Pieniny vo výške 1,25 € na obyvateľa mesta s účinnosťou od 01.01.2016.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

členský príspevok Mesta Stará Ľubovňa ako člena Oblastnej organizácie cestovného ruchu Severný Spiš – Pieniny vo výške 1,25 € na obyvateľa mesta s účinnosťou od 01.01.2016.

**D ô v o d o v á s p r á v a**

Valné zhromaždenie Oblastnej organizácie cestovného ruchu Severný Spiš – Pieniny na svojom Valnom zhromaždení zo dňa 28.12.2015 schválilo výšku členských príspevkov pre samosprávne subjekty na rok 2016 na sumu 1,25 € na obyvateľa. K tomuto rozhodnutiu pristúpilo Valné zhromaždenie na základe § 29 ods.4 písm..a), zákona č.91/2010 o podpore cestovného ruchu**.** Dotáciu na príslušný rozpočtový rok môže ministerstvo poskytnúť oblastnej organizácii v rovnakej výške ako je súhrnná hodnota vybratých členských príspevkov oblastnej organizácie v roku, ktorý predchádza predchádzajúcemu rozpočtovému roku, pričom maximálna výška dotácie oblastnej organizácii je ohraničená 90 % súhrnnej hodnoty vybratej dane za ubytovanie u všetkých členských obcí oblastnej organizácie v roku, ktorý predchádza predchádzajúcemu rozpočtovému roku.

Keďže u samosprávnych subjektov v Oblastnej organizácii cestovného ruchu Severný Spiš – Pieniny je výška vybratej dane za ubytovanie vyššia ako vybraté členské príspevky prijalo Valné zhromaždenie Oblastnej organizácie cestovného ruchu Severný Spiš – Pieniny rozhodnutie o zvýšení členského príspevku samosprávnych subjektov na 1,25 € na obyvateľa s účinnosťou od roku 2016. Týmto spôsobom bude môcť Oblastná organizácia cestovného ruchu získať väčšie množstvo finančných prostriedkov z dotácie v roku 2018.

Pre mesto Stará Ľubovňa nebude navýšenie znamenať zvýšený nárok na rozpočet, keďže členský príspevok OOCR bude súčtom členského príspevku poskytovaného Oblastnej organizácie cestovného ruchu Severný Spiš – Pieniny a členského príspevku poskytovaného spoločnosti Marmon a bude predstavovať čiastku 20 276,25 €. Oblastná organizácia cestovného ruchu Severný Spiš – Pieniny v rámci tohto príspevku finančne pokryje aj činnosť Informačného centra mesta v správe spoločnosti Marmon, s.r.o.