**P r e p i s**

**písomne podaných interpelácií poslancov**

**MsZ č. XI/2015 dňa 10.12.2015**


I n t e r p e l u j ú c i : **Pavel Jeleň**

I n t e r p e l o v a n ý : -

1. Dokončiť – asfaltovať cestu na Štúrovej ul. od Klubu polície okolo domov p. Kmeča, atď.
2. Urobiť chodník – nový povrch na Štúrovej ul.
3. Prevrátená autobusová zastávka v mestskej časti Podsadek – centrum.
4. Vyčistiť potok pod kostolom v Podsadku.

I n t e r p e l u j ú c i : **MUDr. Štefan Kožuškanič**

I n t e r p e l o v a n ý : -

1. Obyvatelia ulice Bernolákova upozorňujú na neprehľadnosť v križovatke ulíc Bernolákova a Štúrova. Križovatka sa stala neprehľadnou po vybudovaní betónových plotov pri rodinných domoch susediacich s križovatkou. Križovatka je frekventovaná najmä v raňajších a poobedňajších hodinách – základná škola, nemocnica. Nebolo by možné do križovatky umiestniť zrkadlo?
2. Pri dokončovaní protipovodňovej hrádze na Mýtnej ulici bol za rodinnými domami č. 82, 84 a 86 vykopaný rigol, ktorý má odvádzať povrchovú vodu z priľahlej miestnej komunikácie a hrádze do vytvoreného odtokového kanála. Keďže rigol nie je spevnený, pri prívalových dažďoch sa voda prelieva, podmýva terén a zaplavuje pozemky vlastníkov uvádzaných rodinných domov. Z ich strany bola aj v minulom roku navrhovaná požiadavka problém riešiť. Navrhujeme rigol na tomto úseku spevniť betónovými tvárnicami, aby ho bolo možné v prípade potreby prečistiť od nánosov blata a udržiavať vo funkčnom stave.

I n t e r p e l u j ú c i :  **Mgr. Filip Lampart**

I n t e r p e l o v a n ý : -

1. Zabezpečiť, aby autá nejazdili po chodníku pred blokmi na Okružnej ul. č. 76, 74, 72, 70, atď. a Mierovej ul. č. 31, 29, 27, 25.
2. Prepojenie chodníka pred blokmi Mierová ul. č. 31, 29, 27, 25 a Mierová ul. č. 15, 13, 11, 9, 7.
3. Dopravná situácia a parkovanie na Jarmočnej ul. v mieste hrádze – požiadať riaditeľov škôl, aby na to upozornili žiakov a dovolili im parkovať v areáloch škôl + problém s fajčením pred súkromnými domami.
4. Porozmýšľať nad potrebou ošetrenia líp na Nám. sv. Mikuláša.

Z o d p o v e d n ý : Ing. Pristáš

1. Premyslieť opravu okien na dome č. 12 na Nám. sv. Mikuláša (provinčný dom).

I n t e r p e l u j ú c i : **PhDr. Anna Lazorčáková**

I n t e r p e l o v a n ý : **-**

Osadiť odpadkové koše na priľahlých uliciach k centru mesta, a to hlavne na Farbiarskej Garbiarskej, Jarmočnej a 17. novembra, kde je veľký pohyb ľudí (študentov) vzhľadom k umiesteniu stredných škôl v meste.

I n t e r p e l u j ú c i : **PaedDr. Klaudia Satkeová**

I n t e r p e l o v a n ý : **-**

1. Umiestniť tabuľu na smútočné oznámenia pri Kostole sv. Petra a Pavla.
2. Do najbližšej zmeny rozpočtu na r. 2016 zakomponovať položku „nákup vreciek na psie exkrementy“ vo výške 1 495,20 €/rok, resp. zreálniť zásoby a potrebu.
3. Na výmery „vyrúbenie daní a poplatkov“ napísať klauzulu pre majiteľov psov o možnosti vyzdvihnutia vreciek.

I n t e r p e l u j ú c i : **Mgr. Michal Šipoš**

I n t e r p e l o v a n ý : **dopravná komisia/Ing. arch. František Benko**

Zvážiť osadenie dopravného zrkadla na križovatke Farbiarskej ul. (roh farského úradu a odbočky na ÚPSVaR).

I n t e r p e l u j ú c i : **Mgr. Rudolf Žiak**

I n t e r p e l o v a n ý : **-**

V rámci projektu TRIZUS V – Modernizácia separovaného zberu mal dodávateľ vozidla (HYCA Pezinok) dodať v zmysle zmluvy auto do 30.11.2015. Nebola na stránke Mesta zverejnená faktúra za dodanie vozidla. Zaujíma ma, či bolo vozidlo dodané a faktúra bola uhradená. Ak áno, prečo nebola v zmysle zákona faktúra zverejnená.

Odpovedal primátor mesta PhDr. Ľuboš Tomko na rokovaní MsZ.