

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XII**/2016**

**Dňa:** 18.2.2016

**K bodu programu:** **č. 7**

**Názov materiálu: Správa o kontrolnej činnosti hlavného kontrolóra Mesta Stará Ľubovňa za rok 2015**

**Materiál obsahuje**: Návrh uznesenia

Dôvodová správa

Správa o kontrolnej činnosti hlavného kontrolóra

**Materiál vypracoval a predkladá:** Ing. Ján Šidlovský

hlavný kontrolór

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál p r e r o k o v a n ý**

* na rokovaní Mestskej rady 09.02.2016

Prijaté uznesenie:

Mestská rada v Starej Ľubovni po prerokovaní predloženého materiálu

**o d p o r ú č a  MsZ**

prerokovať a vziať na vedomie Správu o kontrolnej činnosti hlavného kontrolóra Mesta Stará Ľubovňa za r. 2015 v zmysle predloženého návrhu.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**b e r i e n a  v e d o m i e**

Správu o kontrolnej činnosti hlavného kontrolóra Mesta Stará Ľubovňa za rok 2015 v zmysle predloženého návrhu.

**D ô v o d o v á s p r á v a**

V zmysle zákona č. 479/2010 Z. z., úplné znenie zákona SNR č. 369/1990 Zb. o obecnom zriadení v znení neskorších predpisov, § 18f ods. 1 písm. e), je úlohou hlavného kontrolóra predložiť obecnému zastupiteľstvu najmenej raz ročne správu o kontrolnej činnosti, a to do 60 dní po uplynutí kalendárneho roku.

Kontrolná činnosť bola vykonávaná v súlade s Plánom kontrolnej činnosti hlavného kontrolóra Mesta Stará Ľubovňa na II. polrok 2015 a na základe uznesení zo zasadnutia Mestského zastupiteľstva v Starej Ľubovni. Správa o kontrolnej činnosti hlavného kontrolóra informuje o vykonaných kontrolách, jej výsledkoch a plnení ostatných úloh.

**S P R Á V A**

**o kontrolnej činnosti hlavného kontrolóra**

**Mesta Stará Ľubovňa za rok 2015**

Kontrolný proces je neoddeliteľnou súčasťou štruktúry riadenia samosprávy Mesta Stará Ľubovňa a jeho hospodárenia s verejnými prostriedkami. Spoľahlivé a efektívne fungovanie kontrolného systému v meste môže plniť jej základný cieľ: včas odhaľovať odchýlky od platných noriem, prijímať účinné opatrenia a tým chrániť hospodárnosť, účelovosť, efektívnosť, transparentnosť a dôveryhodnosť využívania verejných prostriedkov.

Kontrolná činnosť hlavného kontrolóra bola vykonávaná v súlade so zákonom č. 479/2010 Z. z. o obecnom zriadení (úplne znenie zákona č. 369/1990 Zb. o obecnom zriadení v znení neskorších predpisov) a v súlade so zákonom č.502/2001 Z. z. o finančnej kontrole a vnútornom audite a o zmene a doplnení niektorých zákonov. Pri vykonávaní následnej finančnej kontroly sa kontrolný orgán a kontrolované subjekty riadili základnými pravidlami následnej finančnej kontroly v súlade s ustanovením § 13 až 25 zákona o finančnej kontrole a Zásadami vykonávania kontrolnej činnosti v podmienkach územnej samosprávy Mesta Stará Ľubovňa, schválené uznesením č. 829 mestského zastupiteľstva č. XXXII/2014 zo dňa 18.9.2014, účinné od 1.10.2014.

Kontrolná činnosť v II. polroku 2015 bola vykonaná na základe **Plánu kontrolnej činnosti hlavného kontrolóra na II. polrok 2015**, ktorý bol schválený uznesením č.111 na zasadnutí Mestského zastupiteľstva v Starej Ľubovni, č. V/2015 zo dňa 18.6.2015 so zameraním na pravidelné **následné finančné kontroly** :

* „kontrola v spoločnosti EKOS, spol. s.r.o., Stará Ľubovňa zameraná na preverenie skutočností, o ktorých informoval konateľ spoločnosti Mgr. Anton Karniš na rokovaní MsZ“,
* vykonávanie predbežnej finančnej kontroly podľa zákona č. 502/2001 Z. z.o finančnej kontrole a vnútornom audite a o zmene a doplnení niektorých zákonov v podmienkach mestskej samosprávy,
* kontrola dodržiavania a uplatňovania v oblasti použitia účelových dotácií z rozpočtu mesta u vybraných fyzických a právnických osôb, ktorým boli dotácie poskytnuté,

a uplatňovanie všeobecne záväzných právnych predpisov a interných noriem v súlade s :

* ust. § 6 ods. 1, § 9 ods. 1, 2, 3 zákona č. 502/2001 o finančnej kontrole a vnútornom audite v znení neskorších zmien a doplnkov pri výkone predbežnej finančnej kontroly,
* ustanoveniami zmlúv a zúčtovania dotácie poskytovanej podľa VZN č. 44 na rok 2014 v zmysle prílohy č. 3. a v súlade so zmluvou o poskytnutí dotácie,
* zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* zákona č. 431/2002 Z. z. o účtovníctve,

za účelom preverenia podmienok na dodržiavanie hospodárnosti, efektívnosti a účelovosti pri hospodárení s verejnými finančnými prostriedkami.

V štádiu spracovania záverečných dokumentov k prerokovaniu so štatutárnym zástupcom kontrolovaného subjektu je kontrola dodržiavania a uplatňovania všeobecne záväzných právnych predpisov a interných noriem mesta pri uzatváraní nájomných zmlúv v podmienkach mestskej samosprávy, najmä zákonom SNR č. 138/1991 o majetku obcí v znení neskorších predpisov a vnútornými predpismi a Zásadami hospodárenia a nakladania s majetkom Mesta Stará Ľubovňa a s majetkom štátu, ktorý mesto užíva; postup pri zabezpečovaní výkonu predbežnej finančnej kontroly pri uzatváraní zmlúv a súlad s platnou legislatívou, porovnanie výšky nájomného v objektoch určených na prenájom, zistenie objektívneho stavu kontrolovaných skutočností a ich súlad s osobitnými predpismi.

V roku 2015 boli 4 následné finančné kontroly, vykonané v subjektoch, ktoré podliehajú kontrolnej činnosti podľa zákona o obecnom zriadení, a to ustanovení § 18d ods. 2:

* písm. a) **- 3 kontroly na mestskom úrade** (z toho v súlade s **písm. d) - 1 kontrola v subjektoch, ktorým bola z rozpočtu mesta poskytnutá účelová dotácia podľa § 7 ods. 4 zákona č. 583/2004 Z.z. v platnom znení**),
* písm. c) **- 1 kontrola v obchodnej spoločnosti, v ktorej má mesto majetkovú časť.**

Z vykonaných následných finančných kontrol nebola ani jedna finančná kontrola ukončená záznamom, teda boli preukázané jednotlivé porušenia právnych noriem. Vo všetkých prípadoch bol spracovaná správa o výsledku následnej finančnej kontroly, kde vedúci jednotlivých kontrolovaných subjektov na základe výsledkov kontrol prijali na nápravu zistených nedostatkov celkom 25 opatrení, v tomto zložení :

|  |  |  |
| --- | --- | --- |
| **Kontrolovaný subjekt** | **Predmet, zameranie kontroly** | **Opatrenia** |
| EKOS, spol. s r.o. Stará Ľubovňa, | Obstaranie stavebných prác a zaradenie do majetku | 0 |
| Mesto Stará Ľubovňa, Mestský úrad Stará Ľubovňa, Obchodná 1, 064 01 Stará Ľubovňa | Obstaranie stavebných prác a zaradenie do majetku | 14 |
| Mesto Stará Ľubovňa, Mestský úrad Stará Ľubovňa, Obchodná 1, 064 01 Stará Ľubovňa | Objednávanie a vykonávanie geodetických prác a služieb | 8 |
| Mesto Stará Ľubovňa, Mestský úrad Stará Ľubovňa, Obchodná 1, 064 01 Stará Ľubovňa | Použitie účelových dotácií mesta | 3 |

O výsledkoch následných finančných kontrol vykonaných v roku 2015, v súlade s ust. §18f ods. 1 písm. d), zákona č. 369/1990 Zb. o obecnom zriadení v platnom znení, boli priebežne, po ich ukončení a prerokovaní so zodpovednými zamestnancami kontrolovaných subjektov, podávané podrobné písomné informácie na zasadnutí mestského zastupiteľstva. Štatutárny zástupca mesta – primátor mesta, bol informovaný o výsledkoch následných finančných kontrol priebežne.

Kontrola dodržiavania a uplatňovania všeobecne záväzných právnych predpisov a interných noriem mesta pri uzatváraní dohôd o prácach vykonávaných mimo pracovného pomeru nebola vykonaná.

Medzi úlohy hlavného kontrolóra, podľa ust. § 18f ods. 1 písm. c) zákona o obecnom zriadení, patrí okrem iného aj spracovanie odborných stanovísk. Plán kontrolnej činnosti na obdobie druhého polroka 2015 zohľadňoval počet následných finančných kontrol v nadväznosti na **plnenie ďalších úloh**:

* odborné stanoviská k programovému rozpočtu mesta,
* pripomienkové konania a stanoviská k návrhom riadiacich dokumentov mesta (VZN, smernica a pod.),
* stanovisko k plneniu programovému rozpočtu mesta a hospodáreniu mestskej príspevkovej organizácie,
* stanovisko k prevereniu podmienok na prijatie návratných zdrojov financovania a upozornenia na prijatie opatrení v súvislosti s hospodárením spoločnosti,
* prešetrenie sťažnosti proti vybaveniu sťažnosti.
* účasť na pracovných poradách vedenia mesta, finančno – ekonomickej komisie a ďalších rokovaniach s cieľom upozornenia na riešenie problematiky v súlade s platnými všeobecne záväznými predpismi,
* individuálna odborná príprava, odborná príprava prostredníctvom akreditovaného vzdelávacieho programu vo verejnej správe,
* príprava a spracovanie dokumentácie pre rokovanie mestskej rady a mestského zastupiteľstva,
* odborné aktivity v rámci Združenia hlavných kontrolórov SR, Tatransko-spišskej sekcii ZHK SR.

Plán kontrolnej činnosti hlavného kontrolóra Mesta Stará Ľubovňa na 2. polrok 2015 bol čiastočne splnený.

V Starej Ľubovni, dňa 2.2.2016