

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XII/2016**

**Dňa:** 18.02.2016

**K bodu programu:** **č. 13**

**Názov materiálu: Návrh zmeny VZN č. 54 o dodržiavaní verejného poriadku a verejnej čistoty na území mesta Stará Ľubovňa**

**Materiál obsahuje**: Uznesenie MsR

Návrh uznesenia

Dôvodová správa

Návrh VZN č. 54

**Materiál predkladá:**  Ing Aleš Solár

prednosta MsÚ

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovala:** JUDr. Katarína Železníková

právny referát

**Materiál p r e r o k o v a n ý**

* na zasadnutí MsR dňa 09.02.2016

Prijaté uznesenie:

Mestská rada v Starej Ľubovni po prerokovaní predloženého materiálu

**o d p o r ú č a  MsZ**

prerokovať a schváliť zmenu VZN č. 54 o dodržiavaní verejného poriadku a verejnej čistoty na území mesta Stará Ľubovňa v zmysle predloženého návrhu.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**schvaľuje**

zmenu Všeobecne záväzné nariadenie č. 54 o dodržiavaní verejného poriadku a verejnej čistoty na území mesta Stará Ľubovňa v zmysle predloženého návrhu.

**D ô v o d o v á s p r á v a**

V zmysle ust. § 53 ods. 2 zákona č. 58/2014 Z.z. o výbušninách, výbušných predmetoch a munícii a o zmene a doplnení niektorých zákonov, ktorý bol novelizovaný zákonom č. 331/2015 Z.z. ***obec môže z dôvodu ochrany verejného poriadku všeobecne záväzným nariadením obmedziť alebo zakázať používanie pyrotechnických výrobkov kategórie F2, F3, P1 a T1 na území obce alebo v jej častiach.*** Táto novela je účinná od 02.12.2015.

V zmysle ust. § 54 ods. 5 písm. d) zákona č. 58/2014 Z.z. obec vydáva písomný súhlas na vykonanie ohňostrojových prác. Túto žiadosť o povolenie ohňostrojných prác podáva osoba, pre ktorú sa ohňostrojné práce majú vykonať, alebo s jej písomným súhlasom osoba, ktorá ohňostrojné práce vykoná (§ 54 ods. 3).

Mesto Stará Ľubovňa sa vo VZN č. 54 v čl. 8 odvoláva na ust. § 36g ods. 5 zákona č. 51/1988 Zb. banského zákona, toto ustanovenie už nie je v platnosti. Tieto kompetencie pre obce sa preniesli z banského zákona na zákon o výbušninách. V tomto smere je potrebné, aby sa Mesto odvolávalo na ust. § 53 ods. 2 a § 54 ods. 5 písm. d) zákona č. 58/2014 o výbušninách.

V čl. 8 VZN č. 54 ,,Zákaz používania pyrotechnických výrobkov“ je potrebné upraviť tento článok v zmysle platnej právnej legislatívy.